་ན་འབྱོན་པར་སྤྲོ། །བདེ་བའི་ལམ་ཆེན་ཤིང་རྟའི་སྲོལ། །མ་འོངས་བུ་
རྣམས་དད་ཕྱིར་འདོང་། །ཞེས་གསུང་ངོ་། །དགེ་བཤེས་གྲ་པ་དང་མཇལ་བ་
མན་ཚལ་པས་བསྒྲིགས་པའི་རྣམ་ཐར་ནས་བྱུང་ངོ་། །དེ་ལྟ་བུའི་བླ་མ་ཆེན་པོ་
དེས་གདན་བཞིའི་བཤད་རྒྱུད་ཆེན་མོ། འདུས་པ་གཉིས་མེད་རྣམ་རྒྱལ་གྱི་རྒྱུད་
ཆེན། གདན་བཞིའི་སྒྲུབ་ཐབས། གུར་དུད་སོལ་གྱི་སྐོར་སོགས་ལ་འགྱུར་
མཛད། སྤྱིར་སྔོན་མ་རྣམས་ཀྱིས་ཧེ་བཛྲ་ཀྱེེ་རྡོ་རྗེར་བསྒྱུར་བ་ལ་རྗེ་འདིས་
དགྱེས་པའི་རྡོ་རྗེར་བསྒྱུར་བ་སོགས་འགྱུར་ཤིན་ ཏུ་བཟང་བ་ཡོད་ཀྱང་རང་
སྐབས་སུ་དེར་འཆད་པ་ཙམ་མ་གཏོགས་འགྱུར་བཅོས་ལ་བསྙད་ནས་ལོ་ཙཱ་བ་
གཞན་གྱི་མིང་ཕྱིས་ནས་རང་གི་མིང་འགྱུར་བྱང་དུ་འཇུག་པ་མི་མཛད་པས་ཕ་
309

རྒྱུད་མ་རྒྱུད་ཀྱི་རྒྱུད་ཀུན་འབྲོག་འགོས་ཀྱི་འགྱུར་སོགས་འགྱུར་བྱང་སྔ་མ་ཁོ་ན་
མཛད། བརྟག་གཉིས་ཀྱི་བརྟག་པ་དང་པོའི་ལེའུ་དྲུག་པ་ཡན་གྱི་འགྲེལ་པ་
བཀའ་ཡང་དག་པའི་ཚད་མ། འབུམ་ཆུང་ཉི་མ། གུར་གྱི་སྲོག་ཤིང་། རྒྱུད་ཀྱི་
ཤོག་དྲིལ་བཞི་ལ་འགྲེལ་པ། ཤོག་དྲིལ་བཅོ་ལྔ། སྲས་ཀྱི་དོན་དུ་ཆོས་དྲུག་
བདུད་རྩིའི་ཆུ་རྒྱུན། ཨེ་ཝཾ་གི་མན་ངག་སོགས་ཆོས་འབྱུང་མང་པོ་མཛད།
སྤྱིར་རྒྱུད་གསུང་བ་ན། དབང་པོ་རབ་ལ་མཚན་བསྟན་པ། །འབྲིང་ལ་གླེང་
གཞི་ཕུན་ཚོགས་བསྟན་པ། ཐ་མ་ལ་ཚིག་དོན་མཐར་ཆགས་ སུ་འགྲེལ་པ།
ཤོག་དྲིལ་བཅོ་ལྔ། སྲས་ཀྱི་དོན་དུ་ཆོས་དྲུག་བདུད་རྩིའི་ཆུ་རྒྱུན། ཨེ་ཝཾ་གི་མན་
ངག་སོགས་ཆོས་འབྱུང་མང་པོ་མཛད། སྤྱིར་རྒྱུད་གསུང་བ་ན། དབང་པོ་རབ་
ལ་མཚན་བསྟན་པ། །འབྲིང་ལ་གླེང་གཞི་ཕུན་ཚོགས་བསྟན་པ། ཐ་མ་ལ་ཚིག་
དོན་མཐར་ཆགས་སུ་འབྲུ་གཉེར་པ་ཞེས་འཆད་ཅིང་། རྒྱུད་ཉིད་འཁྲུགས་
སྡེབས་ཏེ་མངོན་རྟོགས། དབང་ཆོག རབ་གནས། སྦྱིན་སྲེག་རྣམས་སུ་རེ་རེ་
ཞིང་སློང་བ་ལ་རྒྱུད་ཀྱི་ཕུར་པ་འདོན་པ་ཅེས་འཆད་ཅིང་འདི་ལྟར་སློང་ནུས་པ་
ན་རྒྱུད་དེ་ཤེས་པར་འཇོག་པ་ཡིན་ནོ། །སྤྲུལ་པའི་སྐུ་ཐམས་ཅད་ནི་གདུལ་བྱ་ཐ་
མའི་རྟག་འཛིན་ལྡོག་པ་དང་འབྲིང་ལ་བསྐྱེད་རིམ་རྫོགས་རིམ་དུ་བསྡུ་བ་དང་།
རབ་ལ་ཆོས་ཐམས་ཅད་སྣང་མཆེད་ཐོབ་གསུམ་ལས་འོད་གསལ་དུ་དག་པ་སྟོན་
པའི་ཕྱིར་སྐུ་ཚེ་རིང་ཐུང་གང་ཡིན་ཡང་སྐུ་དེས་འདུལ་བའི་བྱ་བ་ཟིན་པ་ན་འཆི་
བདག་གི་བདུད་བཅོམ་ཟིན་ཡང་མྱ་ངན་ལས་འདའ་བར་སྟོན་པ་ནི་ཆོས་ཉིད་
ཡིན་པས། མཐར་གཟུགས་སྐུ་བསྡུ་བ་ཡང་བསྟན་ཏེ། ངའི་དྲོ་བོ་ལུང་འདི་ལ་
དར་གུད་ཤིན་ཏུ་ཆེ་བ་སྣ་ཚོགས་ཅིག་ཡོང་བར་འདུག ཚེ་ལོ་བཅུ་པ་མགོ་འབུར་
བྱུང་ཚེ་ངའི་སྤྲུལ་པ་རྣལ་འབྱོར་པ་གཅིག་གིས་ཟངས་ཕུག་གི་ གནས་འདིར་
310

མཁའ་འགྲོ་ དབང་ དུ་ བསྡུས་ ཏེ་ སྐལ་ ལྡན་ གྱི་དོན་བྱེད་ པ་ཅུང་ཞིག་འབྱུང་།
སྤྱིར་བསྐལ་ཆུང་བདུན་ཕྲག་རེའི་འཕོ་མཚམས་ལ་ངའི་སྤྲུལ་པ་རེ་སུས་ཀྱང་ངོ་མི་
ཤེས་པར་འབྱུང་། སྲས་མཁར་འདི་མི་ནག་པས་བཟུང་ནས་དཀོར་ལ་འབག་
པའང་འབྱུང་ཞིང་མཐར་མཆོད་རྟེན་དུ་གྱུར་ནས་ཐམས་ཅད་ཀྱིས་བསྐོར་བ་
ཞིག་འོང་། ངའི་བཀའ་བརྒྱུད་ཀྱིས་འཛམ་གླིང་ཐམས་ཅད་ཁྱབ་པར་འགྱུར་
གསུང་། དེ་ནས་གྲྭ་སློབ་རྣམས་བསྡུས་ཏེ། ཁྱེད་རྣམས་ལེ་ལོ་མི་ཁོམ་པར་
གདའ། ཁོ་བོ་ལ་ཌཱ་ཀིའི་བསུ་བ་བྱུང་བས་འགྲོ་དགོས་པར་འདུག དཔལ་ན་རོ་
པ་གནས་གསུམ་མཁའ་འགྲོའི་ཚོགས་དང་བཅས་པ་ཁོ་བོ་བསུ་བ་ལ་ཕེབས་བྱུང་།
ཁྱེད་རྣམས་མཎྜལ་དང་མཆོད་པ་ཤོམས་ལ་གསོལ་བ་ཐོབ། ལར་གྲོང་འཇུག་
གཅིག་ནས་གཅིག་ཏུ་རྒྱུད་ན་འཆི་བའི་མིང་ཡོད་ལ་མེད་ཅིག་ཡོང་བར་འདུག་སྟེ།
བླ་མའི་བཀས་མཁའ་སྤྱོད་འགྲོ་དོན་ཆེ་བས་ཤོག་གསུང་བ་ལྟར་འགྲོ། བླ་མ་ཡི་
དམ་ཐམས་ཅད་ཀྱང་ཁོ་བོ་དང་དབྱེར་མེད་དུ་འདུག ལར་ཏེ་ལོ་ན་རོ་བྱ་བ་
ཡང་ཁོ་བོ་རང་ཡིན་གོའམ་གསུང་ནས་ཏིང་ངེ་འཛིན་ལ་བཞུགས་པའི་མོད་ལ།
བདག་མེད་མ་རྡོ་རྗེ་ལུས་ཀྱི་འདུ་བྱེད་བསྡུས་གསུང་ནས་འོད་དཀར་པོ་ཅིག་ཡུམ་
ལ་ཐིམ། དེའི་མོད་ལ་ཡུམ་འོད་དཀར་པོ་གཅིག་ཏུ་གྱུར་ཏེ་བླ་མའི་ཐུགས་ཀར་
ཐིམ། དེང་སང་ཡུམ་བདག་མེད་མའི་དབུ་ཐོད་ཡིན་ཟེར་བ་དུ་མ་
ས་ཡོད་པ་
རྣམས་ཡུམ་གཞན་གྱི་དབུ་ཐོད་ཡིན་སྲིད་ལ། ཡུམ་བདག་མེད་མ་དངོས་ནི་སྐུ་
ལུས་མ་བཞག་པ་ཡིན་ནོ། །དེའི་མོད་ལ་སྐུ་སྲང་མཉམ་བཞག་མཛད་ནས། བུ་
ཀུན་འཕོ་བ་སྒོམ་ན་འདི་ལྟར་སྒོམ་པ་ཡིན་གསུང་ནས་དབུའི་ཚངས་བུག་གི་དབུ་
ཐོད་ཟུར་གསུམ་པ་དབུ་སྐྲ་དང་བཅས་པ་ཚིག་སྒྲ་དང་བཅས་ནས་ནམ་མཁའ་ལ་
འདོམ་གང་ཙམ་འཕར་ས་ལ་བབས་བྱུང་བ་ལ་ནང་ལ་དགྱེས་རྡོར་རིགས་ལྔ་རིང་
311

སྲེལ་ལས་གྲུབ་པ་འདུག དེའི་མོད་ལ་དབུ་གཙུག་ནས་འོད་ཀྱི་གོང་བུ་ཟླ་བ་ཙམ་
ཞིག་ནམ་མཁའ་ལ་སོང་སྟེ་ལྷོ་བྲག་གི་ལུང་པ་ཐམས་ཅད་ཁྱབ་པའི་འཇའ་འོད་
དང་། མེ་ཏོག་གི་ཆར་དང་། ཌཱ་མ་རུ་དང་རོལ་མོའི་སྒྲ་ཞག་སོ་བདུན་དུ་རྒྱུན་
མ་ཆད་དོ། །དྲོ་བོ་ལུང་གི་ས་ལ་སྤུར་སྦྱང་དུ་མ་བཏུབ་བར་གྱི་སྲུབས་སུ་སྤྱན་
དྲངས་ཏེ། ཐུགས་ཀྱི་སྲས་མཚུར་སྟོན་དབང་ངེས་སྦྱངས་པས། ཡི་གེ་ཨ་ཞིག་
དང་གདུང་རིང་སྲེལ་མཚན་ཅན་བྱོན་ཏེ། གདུང་ཕལ་ཆེར་ཕྱིས་རྔོག་ཏུ་སྤྱན་
དྲངས་ཏེ་ དངུལ་ གྱི་ གདུང་ ཁང་ དུ་ བཞུགས་ པ་ ཕྱིས་ གདུང་ ཁང་ ཆེན་ མོར་
བཞུགས་ལ། གདུང་ཐལ་དང་སོ་ཕག་ན་བཟའ་བཞུགས་གདན་སོགས་པའི་སྐུ་
འབུམ་ཐུགས་ཀྱི་སྲས་མགོ་ལེགས་སོགས་ཀྱིས་སྔོན་གྱི་མཆོད་ཁང་སྤེའུ་དམར་པོ་
དང་སྦྲེལ་ནས་བཞེངས་ཏེ། སྤེའུ་དམར་པོ་སྒོ་ནུབ་ལ་བལྟ་བ་བསྒྱུར་ཏེ་སྐུ་
འབུམ་ལ་བལྟ་བར་མཛད་དོ། །སྐུ་ཐིམ་ས་རྣམ་ཐར་རྣམས་ན་མི་སྣང་ཡང་དྲོ་བོ་
ལུང་ཟངས་ཕུག་ཡིན་པ་སྙམ་ལ། རྔོག་པ་སོགས་དགུང་ལོ་གྱ་དྲུག་ཤིང་མོ་གླང་
ལོ་ལ་ཐིམ་པར་འཆད་ཅིང་ཡིག་ཆ་རྙིང་མ་ཀུན་ན་དགུང་ལོ་བརྒྱད་ཅུ་པ་བྱ་ལོ་ཆོ་
འཕྲུལ་གྱི་ཟླ་བ་ཟེར་བ་མང་བར་སྣང་བས་དེ་ལྟ་ན་ལོ་བཞིས་སྔ་བའི་ལྕགས་མོ་བྱ་
ལོ་དང་དགུང་ལོ་གྱ་གཉིས་པར་སྣང༌། ཚེས་ཀྱང་ཚེས་གསུམ་དང་བཅུ་བཞི་
བཅོ་ལྔ་སོགས་མང་དུ་སྣང་ཡང་ཟླ་བ་བཅུ་གཉིས་པ་ཆོ་འཕྲུལ་གྱི་ཟླ་བར་བྱེད་པ་
སྔོན་གྱི་ལུགས་བྱས་པའི་ཚེས་བཅོ་ལྔ་ཡིན་ངེས་པར་སྣང་སྟེ། སྔོན་སྐྱེས་མཆོག་
མཆོད་པ་ཡུལ་མིས་བྱེད་པ་ཅིག་འཕྱི་མོ་ཚུན་ཡོད་པར་སྣང་བའང་ཧོར་ཟླ་བཅུ་
གཉིས་པའི་ཚེས་བཅོ་ལྔ་ལ་བྱེད་པར་སྣང་བས་དེ་གསོ་བའི་ཕྱིར་བདག་གིས་དྲོ་
བོ་ལུང་དུ་ཚུལ་བཙུགས་པའང་དེ་དང་དུས་བསྒྲིགས་པ་ཡིན་ནོ། །
རྗེ་དེའི་རིགས་དང་ཆོས་ཀྱི་སྲས་གཉིས་ལས། ཇོ་མོ་བདག་མེད་མ་ལ་
312

འཁྲུངས་པ་དར་མ་མདོ་སྡེ་དང་དར་མ་དཔལ། ཕྱག་ཐུང་མ་ལ་དར་མ་བསམ་
གཏན། འདི་ལ་སྲས་དར་མ་གྲགས་བྱ་བ་སྣང་ཡང་གདུང་མ་ཟིན། གཞན་
བཟང་ངེ་། ངན་ནེ། དགེ་འདུན། བྱ་རིང་འཁོར་ལོ་སྟེ་ལྔ་བྱོན་ཡང་གདུང་
རྒྱུད་མ་བྱུང༌། རྔོག་མདོ་སྡེ་རྗེ་མར་པའི་སྲས་སུ་ནན་གྱིས་སྒྲུབ་པ་དེ་འདྲ་སྣང་
ཡང་། དེ་ལྟ་ན་རྗེ་མར་པ་ལ་རིགས་བརྒྱུད་མི་འབྱུང་བར་ལུང་བསྟན་པ་དང་རྗེ་
མར་པས། ནགས་ཐང་ཤིང་རྒྱུད་དུ་འབྲེལ་བ་དེ། བུ་ཚ་བོས་བརྒྱུད་པ་འཛིན་
པ་ཡིན། ། ཞེས་རྔོག་ལ་གདུང་བརྒྱུད་འབྱུང་བར་ལུང་བསྟན་ པ་ གཉིས་ ཀ་
བརྫུན་པར་སྐུར་པ་བཏབ་པར་འགྱུར་རོ། །
ཆོས་ཀྱི་སྲས་བུ་ཆེན་བྱོན་ཚུལ་ནི། སྤྱིར་བསམ་གྱིས་མི་ཁྱབ་ཀྱང་ཡོངས་
སུ་གྲགས་པ་རྔོག་སྟོན་ཆེན་པོ་ཤེས་རབ་ཀྱིས་མཉེས་པའི་སྲས། མཚུར་སྟོན་སྐུ་
དགྲ་བཏུལ་བས་མཉེས་པའི་སྲས། མེས་སྟོན་ཞབས་ཏོག་གིས་མཉེས་པའི་སྲས།
མི་ལ་དད་གུས་ཀྱིས་མཉེས་པའི་སྲས་ཏེ་མཉེས་པའི་བུ་བཞི། ཡང་གཉལ་པ་
ཤུད་སྒོམ་ལྦ་བ་རྟོགས་པས་མཉེས་པའི་སྲས་སྣོན་ཅིང་། མི་ལ་ཐོད་རྒལ་གྱི་སྲས་
གཅིག་ཏུའང་བྱེད། སྲས་མདོ་སྡེ་ལ་གྲོང་འཇུག་གི་བཀའ་བབས། དོལ་པ་གག་
སྟོན་ལ་སྒྱུ་ལུས་ཀྱི་བཀའ་བབས། གྲའི་མི་ཆུང་ལ་འཕོ་བའི་བཀའ་བབས། ཆུ་
གོང་དཔལ་ལེ་ལ་རིམ་ལྔའི་བཀའ་བབས། དགེ་བཤེས་ཁེར་གད་བ་ལ་གཞུང་
བཤད་ཀྱི་བཀའ་བབས་པ་སྟེ་བཀའ་བབས་ཀྱི་བུ་ལྔ། གཞུང་གི་མེས་ཚོན་ཆུང་
ལ་གཏུམ་མོའི་བཀའ་བབས་ཀྱང་ཟེར། དགེ་བཤེས་ཁེར་གད་པ་འདི་ཁེར་གད་
ལོ་ཙཱ་བ་འཁོར་ལོ་གྲགས་ཡིན་པར་བྱེད་སྣང་ཡང་དེ་ཨ་བྷྱའི་སློབ་མ་ཡིན་པས་རྗེ་
མར་པ་མཇལ་ཙམ་ལས་མེད་པ་འདྲ་ཞིང་ཁོང་གི་ཕུ་བོ་ལྟ་བུ་ཞིག་ཡིན་པར་སྣང་
ངོ་༌། །ཀློག་སྐྱ་ལོ་ཙཱ་བ་འབྱུང་གནས་རྒྱལ་མཚན། ཙམ་ལུང་གི་མར་པ་མགོ་
313

ལེགས། ལ་ཡག་གི་བ་རང་ལྦ་བ་ཅན། འཕན་ཡུལ་གྱི་ཉ་མ་དཔལ་མོ་སྟེ་མོས་
གུས་ཅན་བཞི། ཡང་ཀློག་སྐྱ་པ་རང་གི་ཁར་ཞང་རྒྱང་མཁར་བ་དང་རྟ་ཤུལ་པ་
ཤུད་གོང་དཔལ་ལེ་སྣོན་པའང་ལུགས་གཅིག་གོ། །གཞན་ཡང་ལྷ་རྗེ་སེ་རིང་།
འཕྲང་གི་རྒྱ་སྟོན་ཞིག་པོ། མར་པ་བྱ་ཟེ། མྱང་སྒོམ་སྲང་ལྟག་པ། གཙང་པ་
དར་ཡེས། ར་སངས་སྒོམ་པ། ལྟོ་སྨད་པ་དམ་པ་ལྷ་རས། ཡར་ལུངས་པ་ཕུག་
རྨེ་བརྩེགས། རྒྱ་འཆིང་རུ་བ་ཏིང་འཛིན་བཟང་པོ་ལ་སོགས་པ་དཔག་ཏུ་མེད་
ལ། ཆིབས་ཁ་པ་ལྷོ་པ་རྟ་སྒོམ་ནི་སྔ་ཕྱི་གཉིས་ལས་སྔ་མ་དེས་ཆིབས་པ་འཇོག་
པའི་ནེ་སིང་ཁོང་རང་གི་གཟིམས་མལ་ནས་མཐོང་བ་མཛད་དེ་བསྒོམས་པས་
གྲུབ་པ་བརྙེས། ལུས་འདིས་མཁའ་སྤྱོད་གྲུབ། དབུ་རྩེ་དམར་པོའི་ནང་ན་སྐུ་
འདྲ་དང་དབུ་ཞྭ་ཡོད། ཆིབས་པའི་རྟེའུ་སྐྱེས་སར་ཆུ་མིག་ཡང་བྱུང་། ཆིབས་
པ་དེའི་ཞབས་རྗེས་ཀྱང་དབུ་རྩེ་དམར་པོའི་སྐོར་ལམ་ན་ཡོད། ཕྱི་མ་དེས་སྐུ་
ཚེའི་སྨད་ཀྱི་ཆིབས་ཁ་བ་མཛད་དེ་ཕྱིས་འགྲོ་དོན་ཡང་ཆེ་བར་བྱུང་ངོ་། །དེ་
ལས་རྔོག་སྟོན་ཆེན་པོ་ནི་སྐུ་ལུས་འདིས་མཁའ་སྤྱོད་གྲུབ། རྔོག་མདོ་སྡེའི་སྲས་
གཙང་དུ་འཁྲུངས་པ་ཇོ་སྲས་ཚུལ་ཁྲིམས་ཤེས་རབ་ནས་བཟུང་སྟེ་གཙང་ཚ་རྒྱུད་
ཅེས་རྔོག་ཚང་གོང་མ་སྤྲེ་ཞིང་བཟུང་སྟེ་བསྟན་པའི་སྲོག་རྩ་བཟུང་ཞིང་རི་པོར་
འཁྲུངས་པ་ཇོ་སྲས་ཐོགས་མེད་གྲགས་པ་ནས་རྒྱལ་ཚ་རྒྱུད་ཅེས་རྔོག་ཚང་འོག་
མར་གདུང་བརྒྱུད་འཕེལ། འདི་དག་ལས་བཤད་རྒྱུད་ཀྱི་བསྟན་པ་ཉི་མ་ཤར་བ་
ལྟ་བུ་བྱུང་ངོ༌། །མཚུར་སྟོན་དབང་གི་རྡོ་རྗེ་ནས་གསང་བ་འདུས་པའི་བསྟན་པ་
ཀུན་མཁྱེན་བུ་སྟོན་ནས་བཟུང་ཤར་ཙོང་ཁ་པ་ཆེན་པོ་དང་བོ་དོང་ཕྱོགས་ལས་
རྣམ་རྒྱལ་ལ་སོགས་པའི་མཁས་པ་དཔག་མེད་བྱུང་ཞིང་ཤིན་ཏུ་དར་རོ། །མེས་
སྟོན་ཚོན་པོ་ནས་བརྒྱུད་པ་མང་པོའི་བར་གྲུབ་ཐོབ་ཟར་《ཟམ་》མ་ཆད་ཅིང་
314

མཧཱ་མཱ་ཡ་འཛིན་ནོ་ཅོག་འདིའི་སློབ་རྒྱུན་ཡིན་ནོ། །གཞན་སློབ་མ་རྣམས་ཀྱང་
སོ་སོར་འཕྲིན་ལས་ཆེ་བར་བྱུང་ལ། རྗེ་མི་ལ་ལ་རས་ཆུང་པ་དང་། ཞི་བ་འོད་
དང་། ངམ་རྫོང་པ་སོགས་སྙན་བརྒྱུད་འཛིན་པའི་བུ་ཆེན་དུ་མའི་ཆོས་བརྒྱུད་
ད་ལྟ་ཡོད་པ་དང་། ཁྱད་པར་ཟླ་འོད་གཞོན་ནུར་གྱུར་པ་ཏིང་ངེ་འཛིན་རྒྱལ་པོ་
འཛིན་པའི་ཆེད་དུ་བྱོན་པ་རྗེ་སྒམ་པོ་པ་ནས་རྗེ་སྒོམ་ཚུལ་དང་། ཞང་རིན་པོ་ཆེ་
སོགས་ཚལ་བའི་བཀའ་བརྒྱུད། རྗེ་དུས་གསུམ་མཁྱེན་པ་ནས་ཀརྨ་བཀའ་
བརྒྱུད། འབབ་〈འབའ་》རོམ་པ་ནས་འབའ་རོམ་བཀའ་བརྒྱུད། དཔལ་
ཕག་མོ་གྲུ་པ་ནས། འབྲི་ཁུང་པ། སྟག་ལུང་པ། ཁྲོ་ཕུ་བ། སྨ་ར་བ། གཡམ་
《གཡའ་》བཟང་པ། ཤུག་གསེབ་པ་སོགས་དང་། གྲུབ་ཐོབ་གླིང་ནས་དཔལ་
ལྡན་འབྲུག་པའི་བཀའ་བརྒྱུད་སོགས་རེ་རེའང་ཡན་ལག་མང་པོ་དང་བཅས་
པས་རྒྱ་མཚོའི་མཐའི་བར་དུ་ཁྱབ་པར་དར་ཞིང་རྒྱས་སོ། །
རྒྱུད་ཀུན་གསུང་བ་རྒྱལ་བ་རྡོ་རྗེ་འཆང་དབང་ཉིད། རྡོ་རྗེ་སློབ་དཔོན་
མཆོག་དངོས་གྲུབ་པའི་སྐུར་བཞེངས་པ། །མངའ་བདག་མར་སྟོན་ཞེས་གྲགས་
བདག་མེད་ལྷ་མོར་བཅས། །དཔལ་ལྡན་དགྱེས་པའི་རྡོ་རྗེ་དེ་ལ་བདག་ཕྱག་
འཚལ། །འཁོར་ལོའི་འདུ་བས་མཆོད་བགྱིད་ནོངས་ཀུན་འཆགས། །མཛད་
ལ་ཡི་ རང་ ཐེག་ མཆོག་ གསུང་བར་བསྐུལ། ། ནམ་ ཡང་ མྱ་ ངན་ མི་ འདའ་
བཞུགས་སུ་གསོལ། །འགྲོ་ཀུན་ཧེ་རུ་ཀ་དཔལ་ཉིད་འགྲུབ་ཤོག །མགོན་དེའི་
དགོངས་པ་མཐའ་དག་རྫོགས་བགྱིད་ཅིང༌། །ཐེག་མཆོག་སྙིང་པོའི་བསྟན་པ་
རིན་ཆེན་དངོས། །སྐལ་ལྡན་གདུལ་བྱའི་རྒྱུད་ལ་སྤེལ་བྱེད་པས། །མི་ནུབ་
བསྟན་པ་མཐའ་དབུས་ཀུན་ཁྱབ་ཤོག །བསྟན་པའི་དབེན་དང་མི་མཐུན་
ཕྱོགས་མེད་ཅིང་། །བདུད་ཀྱི་ལས་རྣམས་མཐུ་མེད་རང་སར་ཞི། །འགྲོ་ཀུན་
315

དམ་པའི་ཆོས་ཀྱི་སྣོད་གྱུར་པས། །དགྱེས་མཛད་ཧེ་རུ་ཀ་དཔལ་མྱུར་འགྲུབ་
ཤོག །
རྗེ་ལོ་ཙཱ་བ་ཆེན་པོའི་རྣམ་པར་ཐར་པ་ངོ་མཚར་གྱི་གླེང་སློང་བ་འདི་ནི།
རྗེ་མར་པ་ཉིད་ལ་གསོལ་བ་བཏབ་ཅིང་རྣམ་ཐར་མི་འདྲ་བ་བཅུ་གསུམ་ལས་
ལེགས་པར་བཏུས་ཏེ། སྔོན་ནས་འདུན་པ་དང་ལྡན་པ་དུ་མས་བསྐུལ་བ་དང་།
ཁྱད་པར་སྟག་ལུང་ཐང་པ་ཆེན་པོའི་གྭ་ཟིའི་གདུང་ལས་ས་སྐྱོང་བ་ནོར་བུའི་
མཚན་ཅན་གྱིས་བསྐུལ་བ་དང་། བཀའ་བརྒྱུད་རིན་པོ་ཆེའི་བསྟན་པའི་སྦྱིན་
བདག་སྟོབས་ཀྱིས་ས་སྐྱོང་བ་ཆེན་པོ་སྐུ་རབ་ནས་ས་སྐྱོང་གཡུལ་རྒྱལ་བརྟན་པས་
འཕྲལ་དུ་བསྐུལ་བ་ལས། ལོ་ཙཱ་བ་ཆེན་པོ་དེ་ཉིད་ཀྱིས་དམ་པའི་ཆོས་འཛིན་པ་
དཔལ་གཙུག་ལག་ཕྲེང་བ་མིང་གཞན་མ་ཕམ་ཆོས་ཀྱི་རྒྱལ་པོ་དོན་ཡོངས་སུ་གྲུབ་
པས་རང་ལོ་དྲུག་ཅུ་པ་ཆུ་མོ་ཕག་གི་ལོ་ལ་རྗེ་དེ་ཉིད་ཀྱི་གདན་ས་ཆེན་པོ་དཔལ་
དྲོ་བོ་ལུང་སྲས་མཁར་སྤྲུལ་པའི་ཕོ་བྲང་ཆེན་པོ་སངས་རྒྱས་མི་འགྱུར